# Bossugan

Bossugan (Bossugan en francés) es una comuna occitana deu Vasadés istoric, en Guiana, lingüisticament gascona, administrada per lo departament de Gironda de la region de Novèra Aquitània, ancianament d'Aquitània.

## Geografia
### Perimètre deu territòri

Comunas confrontantas de Bossugan :
| Sent Pèir de Castèths | | Pujòus |
| Merinhàs | | |
| | Ruish | |

## Toponimia

Las fòrmas ancianas son : Bauzugan (decimam Sancte Eulaliae de ~), Bosugan (decima de ~), Bauzugans (parrogia de ~), totas sense data e que venen deu Cartulari de La Seuva.
Dauzat postula un nom gallic d'òme *Bussucus, de Bussus, emb lo sufixe -anum. Bossugan seré donc benlèu una anciana granda propietat antica qu'avèva per mèste *Bussucus. Negre, citat per B. Boyrie-Fénié, aima mèi lo gascon bossuga [ o puslèu boçuga ], « luec cabassat, cobèrt de forragars », emb lo sufixe locatiu -an. Coma lo vilatge e sa glèisa son dens una conca de relèu tranquil, mes entre de las còstas au nòrd-èst e au sud, Bénédicte Boyrie-Fénié accèpta mèi o mens l'idèa d'un luec plen de forragars; lo sufixe -an fut utilizat tardivament, donc sa preséncia emb un nom occitan pausa pas de problèma. B. Boyrie-Fénié explica las fòrmas ancianas Bauzugan per la preséncia possibla d'un copista lengadocian, qu'auré subit l'atraccion de bausa, « pèira deu foguèir, ròc escalabrós ». L'istòria d'aqueth copista lengadocian a La Seuga es pas impossibla, mes l'atraccion per bausa d'un segment de mot bossa (= bòça), mot plan mèi frequent, es completament inversemblabla. L'atraccion deu aver jogat dens l'aute sens. De mèi, en 1801, la comuna es encara citada devath los noms de Bausugan e de Bossugan. Lo sol defaut de Bausugan, fòrma d'origina probablament modificada en Bossugan, es la dificultat de trobar los etimes que l'explicarién. Lo germanic bald-, per exemple, consèrva lo -d-. La dificultat es la medisha per un aute -gan, Gardegan, qu'embarrassa Bénédicte Boyrie-Fénié, tot coma Dauzat.
* Brunhac es format deu nom latin d'òme Brunius, emb lo sufixe d'origina celtica -*aco-.

## Istòria

La comuna compren una parròquia despareguda au sègle XVI, Brunhac, que probable fut lo prumèir nucli d'abitat. Ne demòra un castèth d'aqueth nom.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març de 2014 | (2026) | Pascale Québec | sense etiqueta | agricultritz |
| 2008 | 2014 | Annie Ehrsam | sense etiqueta | |
| març de 2001 ? | 2008 | Jacques Cambuzat | | |
| | 2001 | | | |
| Totas las donadas non son pas encara conegudas. |||||
* Abans la refòrma cantonala de 2014, aplicada en 2015, la comuna èra deu canton de Pujòus; es adara deu canton deus Tuquets de Dordonha.

## Demografia

modificar « persona »  v · d · m 
Evolucion demografica Populacion comunala actuala (2013): 53, totala: 39 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 148 | 126 | 124 | 116 | 91 | 104 | 118 | 108 | 105 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 97 | 89 | 102 | 115 | 97 | 88 | 72 | 75 | 72 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 90 | 95 | 88 | 91 | 82 | 81 | 89 | 99 | 79 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 73 | 65 | 41 | 59 | 55 | 55 | 46 | 45 | 45 46 |
| 2009 | 2010 |
| 47 48 | 47 48 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2019 la populacion èra de 38 abitants e la densitat èra de 15,7 ab/km².

## Veire tanben

* Comunas de Gironda

## Nòtas

* 1 2 3 4 Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 79-80
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 100
* ↑ http://cassini.ehess.fr/cassini/fr/html/fiche.php?select_resultat=3001
* ↑ http://www.annuaire-mairie.fr/mairie-bossugan.html
* Portau de Guiana